حاجی علی درگاہ میں خواتین کے داخلے پر عائد پابندی ختم کر دی گئی

ہندوستان کے شہر بمبئی میں حاجی علی درگاہ کی انتظامیہ نے خواتین کے داخلے پر عائد پابندی ختم کر دی ہے۔

خبر کا کوڈ: ۴۲۴۰۶۰

تاریخ: ۲۵ دی ۲۰۱۶ - ۲۱:۱۷

رسا نیوز ایجنسی کی رپورٹ کے مطابق ہندوستان کے شہر بمبئی میں حاجی علی درگاہ کی انتظامیہ نے خواتین کے داخلے پر عائد پابندی ختم کر دی ہے۔

اطلاعات کے مطابق حاجی علی ٹرسٹ درگاہ کی انتظامیہ نے بمبئی ہائی کورٹ کے فیصلے پر عملدرآمد کی یقین دہانی کراتے ہوئے سپریم کورٹ کو بتایا ہے کہ درگاہ میں خواتین کے داخلے پر عائد پابندی ختم کر دی جائے گی ۔

چیف جسٹس ٹی ایس ٹھاکر کی سربراہی میں قائم تین رکنی بینچ نے کیس کی سماعت کی اور بمبئی ہائی کورٹ کے احکامات کیخلاف درگاہ انظامیہ کی اپیل کو خارج کرتے ہوئے خواتین کو داخلے کی اجازت دینے کا حکم سنا دیا ۔

بمبئی ہائی کورٹ نے ۲۶ اگست کو حاجی علی درگاہ پر خواتین کے داخلے کیلئے لگائی گئی پابندی ہٹائی تھی جس کے بعد درگاہ انتظامیہ نے ان احکامات کو غیر قانونی قرار دیتے ہوئے نظر ثانی کی پٹیشن دائر کی تھی۔

واضح رہے درگاہ میں ۴ سال سے خواتین کے داخلے پر پابندی عائد تھی۔/۹۸۹/ف۹۴۰/